als_Latn dik_Latn sna_Latn
Ashtu siç e kemi ngritur gjithnjë zërin kundër padrejtësive dhe standardeve të dyfishta që bëhen në kurriz të shqiptarëve të Maqedonisë, Lëvizja Besa edhe sot përsëri i drejtohet publikisht Prokurorisë Speciale Publike (PSP) që deri të premten t’i procedojë rastet Sopoti dhe Monstra, tha sot në konferencë për media përfaqësuesi i Lëvizjes Besa, Blerim Sejdiu.
“Pavarësisht vendimit të Këshillit të Prokurorëve për rastin Sopoti, ne gjykojmë se PSP-ja ka materiale të mjaftueshme që ta iniciojë vetë atë lëndë dhe të mos lejojë që drejtësia e politizuar e dyshes VMRO-BDI të tallet ende me jetën e të përvuajturve të Sopotit dhe të Monstrës”, tha Blerim Sejdiu.
Ai shtoi se të burgosurit e këtyre dy rasteve më të ndjeshme gjyqësore ende janë subjekt i paproceduar i materialeve që Prokuroria Speciale Publike i ka në posedim, ndërsa të premten mund jetë afati i fundit që të iniciohen dhe procedohen këto raste.
Lëvizja Besa vlerëson se pa zbardhjen e tërësishme të këtyre rasteve, nuk mund të flitet për situatë stabile ndëretnike dhe kthim të besimit në institucionet e vendit.
als_Latn als_Latn als_Latn als_Latn